OpenLLM-France/wikimedia huggingface dataset:
# Metro d'Erevan

El Metro d'Erevan (en armeni: Երեւանի մետրոպոլիտենi, Erevani metropoliten; rus: Ереванский Метрополитен, Erevanskiy Metropoliten) és un sistema de ferrocarril metropolità que dona servei a la ciutat d'Erevan, capital d'Armènia.

## Història

La primera línia de metro es va inaugurar el 7 de març de 1981, convertint-se en el vuitè sistema soviètic de metro. La primera etapa del projecte constava de quatre estacions i un traçat de 7,6 quilòmetres. Des de llavors, el sistema ha arribat a 12,1 quilòmetres, amb una xarxa de 10 estacions.
El treball d'enginyeria va ser de tan alta qualitat que, després del terratrèmol de 1988 que va paralitzar la república sencera, el Metro va estar en disposició de prestar servei l'endemà encara que havia sofert certs danys de menor importància. No obstant això va suposar la fi de la major part dels projectes d'extensió de la xarxa, ja que tots els recursos van ser invertits en la reconstrucció de la infraestructura destruïda en altres parts d'Erevan i la resta d'Armènia.

### Cronologia

| Tram | Inauguració |
| Barekamutiun-Sasuntsi David | 8 de març de 1981 |
| Hanrapetutian Hraparak | 26 de desembre de 1981 |
| Sasuntsi David-Gortsaranain | 11 de juliol de 1983 |
| Gortsaranain-Shengavit | 26 de desembre de 1985 |
| Shengavit-Garegin Njhdehi Hraparak | 1 de gener de 1987 |
| Zoravar Andranik | 2 de desembre de 1989 |
| Shengavit-Charbakh | 26 de desembre de 1996 |
La ruta N.B Shengavit-Charbakh opera com un servei de transport separat.

### Canvis de nom

| Estació | Nom anterior | Anys |
| Marshal Baghramian | Saralandzhi | 1981-1982 |
| Hanrapetutian Hraparak | Lenin Hraparak | 1981-1992 |
| Garegin Njhdehi Hraparak | Spandaryan Hraparak | 1987-1992 |
| Zoravar Andranik | Hoktemberyan | 1989-1992 |

## Galeria

* Estació de Yeritasardakan.
* Estació Hanrapetutyan Hraparak.
* Estàtua de David de Sasun en l'estació central d'Erevan.
* Estació Eritasardakan.
* Estació Zoravar Andranik.

## Referències

* ↑ «Mapa del metro de Erevan, Armenia». mapa-metro.com. [Consulta: 22 maig 2020].
* ↑ «Planean una ampliación del subterráneo de Ereván». www.diarioarmenia.org.ar.
* ↑ «UrbanRail.Net > Asia > Armenia > Yerevan Metro». www.urbanrail.net.
* ↑ Hazarian, Klaus Lange. «BERD empieza a invertir en el Metro de Ereván». Soy Armenio - Noticias de Armenia y del Cáucaso Sur. Arxivat de l'original el 2021-02-14. [Consulta: 8 febrer 2021].
# Keith Joseph Andrews

Keith Joseph Andrews (nascut el 13 de setembre de 1980) és un exfutbolista irlandès que va jugar com a migcampista defensiu.

## Referències

* ↑ «Premier League Player Profile». Premier League. Arxivat de l'original el 2012-03-08. [Consulta: 15 març 2011].
# Pas de Finestres (Abella de la Conca)

El Pas de Finestres és una collada amb el pas de muntanya situat a 1.065 m d'altitud; al terme municipal d'Abella de la Conca, a la comarca del Pallars Jussà.
És més una depressió entre les roques que formen aquest contrafort de la Serra de Monteguida que no pas una collada de camí de muntanya. És al sud-est de la Roca de la Casa Vella i a l'oest de la Roca de Viella, al sud-oest de Sarsús, en un contrafort del sud-oest de la carena a la qual pertanyen Sarsús i la Roca de Monteguida, a migdia de la Roca de la Coma. És a ponent del poble d'Abella de la Conca.
No hi ha constància que hi passés cap camí. Més a ponent es troba el Pas del Comellar.

## Etimologia

Es tracta d'un d'aquells topònims que procedeixen de l'ús metafòric d'un mot comú: el pas que designa és com una finestra en la paret rocosa on es troba.

## Enllaços externs

* El Pas de Finestres de Monteguida en el seu entorn, a l'Institut Cartogràfic de Catalunya
# Batalla de Formentera (1529)

La batalla de Formentera de 1529 fou una de les batalles entre l'imperi habsburg i l'Imperi Otomà.

## Antecedents

Un dels projectes més importants de l'Imperi Otomà al segle XVI va ser l'evacuació i el reallotjament d'alguns dels musulmans i els jueus del Regne de València després de la derrota de l'últim reducte àrab a Espanya per Isabel I de Castella. Aydın Reis Caccia Diavolo va participar en aquest projecte i en 1529, en col·laboració amb Salih Reis va començar la transferència dels musulmans des del port d'Oliva, a terres otomanes.

## Batalla

Una flota espanyola de vuit galeres comandades per Rodrigo Portuondo, comandant de la flota de Castella, va tornar de Gènova, passant per Palamós i Barcelona els va perseguir, coneixent quan era a Eivissa que la flota otomana era a Formentera.
Aydın Reis va desembarcar els passatgers a les Balears i van enfrontar-se amb la flota espanyola prop de l'illa de Formentera en el qual la flota espanyola va ser derrotada i Rodrigo Portuondo, el comandant va morir en el combat.

## Conseqüències

Set de les galeres castellanes foren capturades i els soldats traslladats per ser esclavitzats a la recent conquerida Alger.

## Referències

* ↑ Calendar of Letters, Despatches and State Papers Relating to the Negotiations Between England and Spain: pt.1. Henry VIII, 1529-1530; pt.2. Henry VIII, 1531-1533. H.M. Stationery Office, 1969, p. 321.
* ↑ Pillaging the empire: piracy in the Americas, 1500-1750 by Kris E. Lane p.15
* ↑ Fernández Álvarez, Manuel. Corpus documental de Carlos V, Volum 1 (en castellà). Universidad de Salamanca, 1973, p. 176. ISBN 8460067203.
* ↑ Garnier, Edith. L'Alliance Impie (en francès). Editions du Felin, 2008, p. 27. ISBN 978-2-86645-678-8 [Consulta: 31 desembre 2021]. Arxivat 2009-08-18 a Wayback Machine.
# Montanalestes keeblerorum

Montanalestes keeblerorum és una espècie de mamífer prehistòric extint que visqué durant el Cretaci en allò que avui en dia és Nord-amèrica. És especial perquè es tracta d'un dels euteris més antics coneguts.

## Referències

* ↑ Cifelli, Richard L. «Tribosphenic mammal from the North American Early Cretaceous» (en anglès). Nature, 401, 6751, 1999, pàg. 363-366. DOI: 10.1038/43860. PMID: 16862109.
# Clinojimthompsonita

La clinojimthompsonita és un mineral de la classe dels silicats. Rep el nom per la seva relació amb la jimthompsonita.

## Característiques

La clinojimthompsonita és un silicat de fórmula química (Mg,Fe)₅Si₆O$_{16}$(OH)₂. Cristal·litza en el sistema monoclínic. La seva duresa a l'escala de Mohs oscil·la entre 2 i 2,5.
Segons la classificació de Nickel-Strunz, la clinojimthompsonita pertany a «09.DF - Inosilicats amb 2 cadenes múltiples periòdiques» juntament amb els següents minerals: chesterita, jimthompsonita, ierxovita, paraierxovita, tvedalita, bavenita i bigcreekita.

## Formació i jaciments

Va ser descoberta a la pedrera Carlton, situada a la localitat de Chester, al comtat de Windsor (Vermont, Estats Units). També ha estat descrita a Achmelvich (Highlands, Escòcia), a la mina Akatani, a la ciutat de Shibata (Niigata, Japó), i a la també japonesa font termal de Takaragawa, a la ciutat de Minakami (Prefectura de Gunma). Aquests indrets són els únics de tot el planeta on ha estat descrita aquesta espècie mineral.

## Referències

* ↑ «Clinojimthompsonite» (en anglès). Mindat. [Consulta: 18 gener 2020].
# Paul Féval (pare)

Paul Henri Corentin Féval, Pare (Rennes, 29 de setembre de 1816 - París, 8 de març de 1887) fou un escriptor i dramaturg francès.

## Biografia

Va ser l'autor de novel·les populars d'espadatxins, com Le Loup Blanc (1843) i el perenne supervendes Le Bossu (1857). També va escriure les seminals novel·les de vampirs Le Chevalier Ténèbre (1860), La Vampire (1865) i La Ville Vampire (1874) i diverses novel·les sobre la seva famosa Bretanya natal i el Mont Saint-Michel, com La Fée des Grèves (1850).
Tanmateix, la més gran reclamació de Féval a la fama, és com un dels pares de la novel·la negra moderna. A causa dels seus temes i personatges, la seva novel·la Jean Diable (1862) pot presumir de ser la primera novel·la moderna del món del gènere policíac. La seva obra mestra va ser Les Habits Noirs (1863-1875), una saga criminal que inclou onze novel·les.
Després de perdre la seva fortuna en un escàndol financer, Féval es va convertir en un cristià renascut, va deixar d'escriure novel·les de suspens i va començar a escriure novel·les religioses, deixant el relat dels Habits Noirs inacabat.

## Bibliografia seleccionada

* Les Mystères de Londres (adaptació teatral, 1848) ISBN 1932983813
* Le Livre des Mystères (1852) ISBN 1932983708
* Le Chevalier Ténèbre (1860) ISBN 0974071145
* Jean Diable (1861) ISBN 1932983155
* La Fille du Juif Errant (1863) ISBN 1932983309
* Les Habits Noirs (1863) ISBN 978-1-934543-03-0
* Le Capitaine Fantôme (adaptació teatral, 1864) ISBN 1932983813
* Les Habits Noirs: Coeur d Acier (1865) ISBN 978-1-935558-05-7
* La Vampire (The Vampire Countess, 1865) ISBN 0974071153
* Les Habits Noirs: La Rue de Jérusalem (1868) ISBN 1932983465
* Les Habits Noirs: L'Arme Invisible (1869) ISBN 1932983805
* Les Habits Noirs: Les Companions du Trésor (1872) ISBN 978-1-934543-26-9
* La Ville Vampire (1874) ISBN 0974071161

## Referències

* 1 2 «Paul Féval» (en castellà). Lecturalia. [Consulta: 25 maig 2010].
* ↑ «Les Habits Noirs» (en anglès). [Consulta: 25 maig 2010].

## Enllaços externs

* Obres de Paul Féval al Project Gutenberg (anglès)
* La famille Lagardère
# Humberto Saavedra

Humberto Saavedra és un exfutbolista bolivià.

## Selecció de Bolívia

Va formar part de l'equip bolivià a la Copa del Món de 1950.

## Referències

* ↑ 1950 FIFA World Cup Brazil Arxivat 18-9-2011 a Wayback Machine.
# Willy Fitting

Willy Fitting (Lausana, 25 de gener de 1925 - Buchillon, 26 d'abril de 2017) va ser un tirador d'esgrima suís, especialista en espasa, guanyador d'una medalla olímpica. Era fill del també tirador d'esgrima Édouard Fitting.
El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la prova d'espasa per equips del programa d'esgrima.

## Referències

* ↑ «1948 Swiss Olympic Mysteries». Olympstats, 29-09-2021. [Consulta: 4 octubre 2021].
* 1 2 «Olympedia – Willy Fitting». [Consulta: 5 setembre 2023].
# Montana City

Montana City és una concentració de població designada pel cens dels Estats Units a l'estat de Montana. Segons el cens del 2000 tenia 2.094 habitants.

## Demografia

Segons el cens del 2000, Montana City tenia 2.094 habitants, 697 habitatges, i 627 famílies. La densitat de població era de 28,6 habitants per km².
Dels 697 habitatges en un 46,1% hi vivien nens de menys de 18 anys, en un 84,4% hi vivien parelles casades, en un 2,9% dones solteres, i en un 9,9% no eren unitats familiars. En el 7,5% dels habitatges hi vivien persones soles el 2,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,14.
Per edats la població es repartia de la següent manera: un 30,9% tenia menys de 18 anys, un 4,7% entre 18 i 24, un 28,2% entre 25 i 44, un 29,4% de 45 a 60 i un 6,7% 65 anys o més.
L'edat mediana era de 39 anys. Per cada 100 dones de 18 o més anys hi havia 101,5 homes.
La renda mediana per habitatge era de 66.027 $ i la renda mediana per família de 67.240 $. Els homes tenien una renda mediana de 40.909 $ mentre que les dones 29.508 $. La renda per capita de la població era de 21.774 $. Aproximadament el 3,5% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Montana City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Montana City». American Fact Finder. Oficina del Cens dels Estats Units, 12-01-2010.
# SFOR

La Força d'Estabilització (en anglès: Stabilisation Force, abreujada com a SFOR) va ser una força multinacional de l'OTAN desplegada a Bòsnia i Hercegovina, encarregada del compliment dels Acords de Dayton, que van posar fi a la guerra de Bòsnia.

## Composició

L'SFOR va operar sota el nom en clau d'Operation Joint Guard (Operació Guàrdia Conjunta), entre el 21 de desembre del 1996 fins al 19 de juny del 1998, i l'Operation Joint Forge (Operació forja conjunta), entre el 20 de juny del 1998 fins al 2 de desembre del 2004, on l'EUFOR Althea es va encarregar de la missió. Els països de l'OTAN que van aportar contingents van ser:
| Bèlgica Canadà República Txeca Dinamarca França | Espanya Grècia Hongria Islàndia Itàlia | Països Baixos Noruega Polònia Portugal Alemanya | Eslovènia Turquia Regne Unit Estats Units |
Les nacions no pertanyents a l'OTAN que van aportar tropes van ser:
| Austràlia Albània Àustria Argentina Bulgària | Estònia Finlàndia Irlanda Letònia Lituània | Malàisia Marroc Nova Zelanda Romania Rússia | Eslovàquia Suècia Ucraïna |

## Referències

* http://www.nato.int/sfor/coms-sfor/prevcomm.htm
# Giovanni Agnelli e C.

Giovanni Agnelli B.V. (abans Giovanni Agnelli S.r.l., després Giovanni Agnelli e C. S.a.p.az.) és una empresa italiana constituïda de dret neerlandès, fundada l'any 1984 com a societat de responsabilitat limitada i transformada l'any 1987 en una societat comanditària per accions, fundada per Gianni Agnelli i actualment propietat d'uns cent membres de les famílies Agnelli i Nasi, descendents del senador Giovanni Agnelli, un dels fundadors de FIAT.

## Referències

* ↑ «La cassaforte Agnelli e il sogno dell'Avvocato - Il Sole 24 ORE». [Consulta: 28 maig 2013].
* ↑ «Company Overview of Giovanni Agnelli e C. S.a.p.az.». [Consulta: 19 gener 2016].
# Martinsville (Indiana)

Martinsville és una població dels Estats Units a l'estat d'Indiana. Segons el cens del 2000 tenia 11.698 habitants.

## Demografia

Segons el cens del 2000, Martinsville tenia 11.698 habitants, 4.621 habitatges, i 3.086 famílies. La densitat de població era de 1.012,7 habitants/km².
Dels 4.621 habitatges en un 32% hi vivien nens de menys de 18 anys, en un 50,8% hi vivien parelles casades, en un 11,5% dones solteres, i en un 33,2% no eren unitats familiars. En el 28,8% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,1% tenia menys de 18 anys, un 9,6% entre 18 i 24, un 29,3% entre 25 i 44, un 20,9% de 45 a 60 i un 15,1% 65 anys o més.
L'edat mediana era de 35 anys. Per cada 100 dones de 18 o més anys hi havia 89,6 homes.
La renda mediana per habitatge era de 32.746$ i la renda mediana per família de 40.304$. Els homes tenien una renda mediana de 31.215$ mentre que les dones 22.090$. La renda per capita de la població era de 17.664$. Entorn del 8,7% de les famílies i l'11,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Martinsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Martinsville». American Fact Finder. Oficina del Cens dels Estats Units, 12-01-2010.
# JEdit

jEdit és un editor de textos avançat, i molt lleuger disponible sota llicència GPL. jEdit està escrit en Java i és multiplataforma, podent-se fer funcionar en Windows, Linux, Mac OS X, etc. Suporta UTF-8 i altres codificacions, incorpora ressaltat de sintaxi per a més de 130 tipus d'arxiu diferents i s'han programat dotzenes de pedaços per a afegir-hi funcionalitats noves.
jEdit és molt configurable, i pot executar macros escrites en BeanShell, Jython, JavaScript i alguns altres llenguatges de script.
Té un gestor de fitxers que suporta els protocols FTP i ssh. i un gestor d'extensions, per poder instal·lar diferents utilitats per l'editor.

## Enllaços externs

* jEdit.org
* sourceforge page
* jEdit tutorial Arxivat 2007-02-02 a Wayback Machine.
# Hermandad de Campoo de Suso

Hermandad de Campoo de Suso és un municipi de la Comunitat Autònoma de Cantàbria que es troba a la comarca de Campoo-Los Valles. Limita al nord amb Polaciones, Mancomunitat Campoo-Cabuérniga i Los Tojos, a l'est amb Campoo de Enmedio, al sud amb Valdeolea i a l'oest amb la província de Palència.

## Localitats

* Abiada, 88 hab.
* Argüeso, 76 hab.
* Barrio, 83 hab.
* Camino, 48 hab.
* Celada de los Calderones, 87 hab.
* Entrambasaguas, 81 hab.
* Espinilla (Capital), 129 hab., dels que 18 resideixen a Brañavieja.
* Fontibre, 84 hab.
* Hoz de Abiada, 50 hab.
* Izara, 109 hab.
* La Lomba, 57 hab.
* Mazandrero, 43 hab.
* La Miña, 45 hab.
* Naveda, 79 hab.
* Ormas, 32 hab.
* Paracuelles, 44 hab.
* Población de Suso, 20 hab.
* Proaño, 59 hab.
* Salces, 244 hab.
* La Serna, 13 hab.
* Soto, 118 hab.
* Suano, 97 hab.
* Villacantid, 184 hab.
* Villar, 76 hab.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| 3.729 | 3.651 | 3.663 | 3.696 | 3.807 | 3.854 | 3.296 | 2.477 | 2.038 | 1.965 | 1.895 | 1.949 |
Font: INE

## Administració

Eleccions municipals, 25 de maig de 2003 :
| Partit | Vots | % | Regidors |
| PP | 822 | 56,57% | 6 |
| PRC | 381 | 26,22% | 2 |
| PSOE | 232 | 15,97% | 1 |
Eleccions municipals, 27 de maig de 2007 :
| Partit | Vots | % | Regidors |
| PP | 716 | 48,81% | 5 |
| PRC | 592 | 40,35% | 4 |

## Poblat càntabre d'Argüeso

El poblat càntabre d'Argüeso és un projecte d'arqueologia experimental al llogaret d'Argüeso (municipi de Hermandad de Campoo de Suso) a Cantàbria. S'hi va reconstruir d'un poblat de l'edat del ferro. El conjunt de cases s'ha fet amb material i mètodes de l'època, sens utilitzar materials moderns o imitacions. Lles tècniques constructives s'han basat en les excavacions i les indicacions de l'arquitecte romà Vitruvi; a l'interior hi ha bancs a la vora de les llars de foc, telers de teixir, aparells de cuina, atuells per emmagatzemar aliments, molins de pedra per moldre els cereals; es poden veure també els ramats comunals.

## Referències

* ↑ «Poblado Cántabro de Argüeso». Cantabria infinita.
* ↑ «Poblado Cántabro» (en castellà). Regio Cantabrorum, tierra de leyenda. [Consulta: maig 2016].
* ↑ 43° 02′ 27″ N, 4° 11′ 18″ O﻿ / ﻿43.040822°N,4.188302°O﻿ / 43.040822; -4.188302

## Vegeu també

* Alto Abedules
* Castell d'Argüeso
# Yann-Ber Piriou

Yann-Ber Piriou (Lannion, 1937) és un escriptor bretó.
Ha escrit nombrosos estudis (Usage spontané et usage littéraire du breton a Les Temps Modernes, 1973) i sobretot : Défense de cracher par terre et de parler breton, antologia bilingüe de la poesia militant de 1950 a 1970 i assaig sobre la llengua i la literatura bretones. També ha escrit assaigs, crítiques i reculls de poesia (Ar mallozhioù ruz…). És autor d'una tesi doctoral sobre la literatura perduda de l'Alta edat mitjana a Bretanya. També ha treballat sobre l'expressió teatral i la poesia en llengua bretona, dels orígens als nostres dies. És professor de bretó i de cèltic a la Universitat de Rennes II. També és membre d'Unió Democràtica Bretona i ha col·laborat amb el CIEMEN.
Alan Stivell ha musicat dos poemes seus a l'àlbum E Langonned.

## Publicacions

* Usage spontané et usage littéraire du breton
* Défense de cracher par terre et de parler breton, 1971
* Les Temps Modernes, 1973
* Kestell traezh evit kezeg ar mor (amb Didier Squiban), 2001
* Au-delà de la légende… « Anatole Le Braz » Assaig biogràfic
# Tiberi Semproni Llong

Tiberi Semproni Llong és el nom dels següents personatges:
* Tiberi Semproni Llong I, cònsol el 218 aC
* Tiberi Semproni Llong II, cònsol el 194 aC
# George H. Thomas

George Henry Thomas (31 de juliol de 1816 - 28 de març de 1870) fou un oficial de carrera de l'Exèrcit dels Estats Units i un oficial de la Unió durant la Guerra Civil dels Estats Units. Durant aquest temps, fou un dels principals comandants del teatre oriental de la Guerra de Secessió.
# Martinsicuro

Martinsicuro és un municipi situat al territori de la Província de Teramo, a la regió dels Abruços, (Itàlia).
Martinsicuro limita amb els municipis d'Alba Adriatica, Colonnella, Monteprandone i San Benedetto del Tronto.

## Galeria

* Martinsicuro
* Costa de Martinsicuro
# Clinoferrosilita

La clinoferrosilita és un mineral silicat, concretament un inosilicat del subgrup dels clinopiroxens. És un mineral isoestructural amb la clinoenstatita amb qui forma sèrie isomòrfica. És un polimorf de la ferrosilita, és a dir que presenta la mateixa composició química però es forma en diferent sistema cristal·logràfic.
Va ser descoberta el 1935 a Obsidian Cliff, Yellowstone National Park, Wyoming, EUA.

## Referències

* ↑ «Clinoferrosilite» (en anglès). Mindat. [Consulta: 30 abril 2015].
# JEGA

JEGA és el nom d'un moviment guerriller de Colòmbia que pren el seu nom de les inicials de Jorge Eliécer Gaitán Ayala, el cap lliberal assassinat el 1948. El seu dirigent és Hugo Antonio Toro àlies "Bochica", fugit de presó el 31 de desembre de 1998.
Aquest grup guerriller va ser conegut també pel nom de "Dignitat per Colòmbia" quan van segrestar al germà de l'expresident colombià Cèsar Gaviria.
La seva bandera és la nacional colombiana amb la inscripció "Dignitat per Colòmbia"
# Woël

Woël és un municipi francès situat al departament del Mosa i a la regió del Gran Est. L'any 2007 tenia 181 habitants.

## Demografia
### Població

El 2007 la població de fet de Woël era de 181 persones. Hi havia 84 famílies, de les quals 36 eren unipersonals (20 homes vivint sols i 16 dones vivint soles), 20 parelles sense fills, 24 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 115 habitatges, 86 eren l'habitatge principal de la família, 14 eren segones residències i 15 estaven desocupats. 106 eren cases i 9 eren apartaments. Dels 86 habitatges principals, 70 estaven ocupats pels seus propietaris, 12 estaven llogats i ocupats pels llogaters i 3 estaven cedits a títol gratuït; 2 tenien dues cambres, 10 en tenien tres, 23 en tenien quatre i 50 en tenien cinc o més. 61 habitatges disposaven pel capbaix d'una plaça de pàrquing. A 45 habitatges hi havia un automòbil i a 31 n'hi havia dos o més.

## Economia

El 2007 la població en edat de treballar era de 122 persones, 85 eren actives i 37 eren inactives. De les 85 persones actives 77 estaven ocupades (47 homes i 30 dones) i 8 estaven aturades (2 homes i 6 dones). De les 37 persones inactives 13 estaven jubilades, 9 estaven estudiant i 15 estaven classificades com a «altres inactius».

### Ingressos

El 2009 a Woël hi havia 88 unitats fiscals que integraven 184 persones, la mediana anual d'ingressos fiscals per persona era de 15.436 €.

### Activitats econòmiques

Dels 5 establiments que hi havia el 2007, 1 era d'una empresa de fabricació d'altres productes industrials, 1 d'una empresa de construcció, 1 d'una empresa de comerç i reparació d'automòbils, 1 d'una empresa de serveis i 1 d'una empresa classificada com a «altres activitats de serveis».
Dels 2 establiments de servei als particulars que hi havia el 2009, 1 era una funerària i 1 taller de reparació d'automòbils i de material agrícola.
L'any 2000 a Woël hi havia 10 explotacions agrícoles que ocupaven un total de 576 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Woël a l'INSEE.
* Évolution et structure de la population Fitxa amb el detall de dades de Woël a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.